Драги ученици,

На почетку, желим да вас све поздравим, и надам се да сте добро.

Сви сте упућени у нови начин остваривања наставе, тзв. учење на даљину. Поменути вид наставе даје нам могућност да комуницирамо и учимо на један другачији начин.

У прво време, бићемо у контакту путем мејла. Материјале ћу постављати на сајт наше школе. Овде ћете наћи све што вам је неопходно за реализовање учења на даљину: упутства, наставни садржај. Добијаћете и линкове за приступ платформама за учење кроз игру. С обзиром да ћу вам слати и домаће задатке и тестове провере знања, молим вас да након што их урадите, исте пошаљете на мој мејл до одређеног датумакоји будем назначио. У догледно време, вероватно ћемо прећи на коришћење одређене електронске платформе за учење где ћу формирати виртуелна одељења. Платформа ће нам дати бројне могућности, а пре свега бржу и непосреднију комуникацију, као и размену мултимедијалних садржаја.

Надаље, материјале ћу постављати данима када сте током редовне наставе имали час.

Уколико будете имали било које питање, недоумицу, предлог и сл, слободно ме контактирајте мејлом, а ја ћу се потрудити да вам одговорим у што краћем временском року.

Молим вас, озбиљно схватите даљи наставак школске године. Начин рада јесте измењен, али сврха и циљеви образовања нису. Учите редовно и извршавајте све задатке које будете добили, јер ћу сваку вашу активност бележити.

Желим вам пуно успеха!

Александар Миленковић, наст. географије.

**24.03.2020.**

**ОБНАВЉАЊЕ**

На последњем часу у школи обнављали смо тему која се односи на лична документа и одређене термине (појмове) који у њима налазе. Пре него што пређемо на нову тему, замолио бих вас да урадите један интерактивни мини-тест који се односи на горе наведену тему.

Преко следећег линка, приступићете сајту Purpose games (није потребно ићи на поменути сајт; копирајте линк и налепите у делу претраживача где се укуцава тачна адреса неког сајта).

<https://www.purposegames.com/game/3aIpH4P24Bk>

Упутство за решавање теста: Питања се смењују, а одговори на сва питања су на једном месту. Ви, на свако постављено питање, кликнете на тачан одговор.

Следећа област је везана за медије. У овом делу анализираћемо на који начин медији утичу на становништо, нарочито на децу.

УЛОГА МЕДИЈА У ЖИВОТУ

ЉУДИ

\* Медији представљају изворе информација. Свакодневно смо свесно или несвесно под утицајем медија. Поред заједница у којојима живимо (породица, школа, општина и држава), медији кључно утичу на формирање нашег мишљења и ставова о свету који нас окружује, али и о нама самима.

\* Врсте медија:

\* Информације у медијима имају следећу улугу:

1. информативну - обавештења

2. образовну - учење

3. забавну - опуштање

\* Информације и дезинформације

- Живимо у ери у којој је неопходно да поседујемо исправне информације, као и вештину долажења до праве информације, јер је то услов за правилно учешће грађана у заједници којој припадају. Захваљујући доброј информисаности, грађани могу доносити квалитетније, промишљеније и боље одлуке за себе и различите заједнице.

- Често смо сведоци постојања информација које су нетачне - дезинформација. У поједим случајевима, информације су нетачне због нестручности особа од које потичу. С друге стране, дезинформације се пуштају у јавност да би се манипулисало (обмањивање, злоупотреба и сл) људима из одређених разлога: економских - богаћење, политичких - потреба да се придобију гласачи, друштвених - жеља одређене групе да се њихове идеје прихвате у друштву и др.

- Још један проблем савременог доба јесте и велика количина информација које су нам у датом тренутку непотребне - „од шуме се не види дрво“.